Nge-mjeledi vibete (kutoka Kiing. microwhip scorpion) ni arithropodi wa oda Palpigradi katika ngeli Arachnida wafananao na nge-mjeledi wadogo kabisa. Kwa kadiri urefu wao ni mm 1-1.5 na mm 3 ni urefu mkubwa kabisa. Kama arakinida wote wana miguu minane, lakini jozi ya kwanza imekuwa kama maungo ya hisi. Kwa upande mwingine pedipalpi hutumika kwa kutembea, kwa hivyo inaonekana kama wadudu hawa wana miguu kumi. Mjeledi wa jina lao ni aina ya mkia mrefu na mwembamba wenye manyoya; urefu wake uneweza kuwa sawa na urefu wa kiwiliwili. Kama kawaida kiwiliwili kina sehemu mbili: kefalotoraksi (cephalothorax: kichwa na kidari) na fumbatio. Nge-mjeledi vibete hawana macho na kwa kawaida hawana maungo ya kupumua; hupata oksijeni kupitia kutikuli (“ngozi”) yao kwa ajili ya ukubwa wao mdogo sana. Lakini spishi kadhaa zina vifuko fumbationi vinavyofanana na mapafu. Wadudu hawa huishi katikati ya chembe za ardhi ambapo hula vijidudu na viani. Allokoenenia afra Eukoenenia angolensis Eukoenenia ankaratrensis Eukoenenia antanosa Eukoenenia bara Eukoenenia berlesei Eukoenenia chartoni Eukoenenia deceptrix Eukoenenia delphini Eukoenenia depilata Eukoenenia fossati Eukoenenia hesperia Eukoenenia lauteli Eukoenenia lawrencei Eukoenenia machadoi Eukoenenia maroccana Eukoenenia meridiana Eukoenenia necessaria Eukoenenia sakalava Eukoenenia trehai Koeneniodes frondiger Koeneniodes madecassus Koeneniodes malagasorum Triadokoenenia millotorum